الناس كلها عندها عقل ، الناس كلها يتفكر ،، اغلبهم عايز يوصل للحق .. ازاي الدين المسيحي له الاغلبيه حول العالم ؟ Roudayna ibrahim
((ادخلوا من الباب الضيق، لأنه واسعٌ الباب ورحبٌ الطريق الذي يؤدّي إلى الهلاك، وكثيرون هم الذين يدخلون منه.  ما أضيق الباب، وأكرب الطريق الذي يؤدّي إلى الحياة، وقليلون هم الذين يجدونه)) إنجيل متّى 7. صدق المسيح..! قليلون هم الذين يجدون طريق الحياة.. وكثيرون من يمشون في طريق الهلاك! يعلّق القديس جيروم: ((أمّا الباب الضيّق فلا يجده الكل، وحتى الذين يجدونه فليس جميعهم يدخلونه، إذ كثيرون بعد اكتشافهم باب الحق تجتذبهم ملاذ الدنيا ويرجعون من منتصف الطريق)) وهي الحقيقة الجليّة في القرآن: ((وما أكثر الناس ولو حرصت بمؤمنين)) ((ولقد صرفناه بينهم ليذّكروا فأبى أكثر الناس إلا كُفُورا)) ((والذي أُنزِل إليك من ربك الحق ولكنّ أكثر الناس لا يؤمنون)) أنطونيو داماسيو. طبيب أمراض عصبية وسلوكية، وأستاذ علم الأعصاب في جامعة جنوب كاليفورنيا. عمل دراسة على مجموعة من الناس عندهم مشكلة في الجزء المسئول عن العاطفة في المخ، المنطق عندهم سليم، لكن لا عاطفة. إيه المشترك بين الناس دي؟  لا يستطيعون اتخاذ ابسط القرارات في حياتهم..! حتى اختيار نوع الأكل. اذن: عامة الناس تفكيرها في حياتها ودينها وأمورها كلها= مبني على العاطفة بشكل رئيسي لا العقل. إيه المشكلة هنا؟ حد مولود على دين باطل، بيعمل إيه؟ مش بيشغّل المنطق والعقل. بيعمل إيه؟ بيعمل بلوك للي بيكلمه عن دينه. لو قرر يسمعه ممكن يشتمه أو يقوله انت مش فاهم ومش عندك الروح القدس. نسبة صغيرة منهم بتسمع وتعرف إنها على باطل فعلا، لكن بيكملوا على دينهم الباطل عشان الدنيا (زي ما قال القديس جيروم) نسبة أصغر بتاخد القرار. بتنحّي عواطفها ناحية الدين الباطل اللي هي عليه، وتاخد قرار إنها تتبع الحق فعلا. تجربتي الشخصية: في فترة من الفترات "تعمّدت" اكلم بعض المسيحيين اللي بيدرسوا في كليّات الطب والصيدلة. بمقاييس عامة الناس: بيفكروا وبيذاكروا وبيفهموا وكل حاجة. -النتيجة إن الشريحة دي من الناس اللي كلمتها كانت صريحة معايا ومع نفسها جدا. منهم اللي قال: احنا بنعبد جسد المسيح المخلوق، ومفيش مشكلة نعبده لأن ربنا اللي خلقه (مش عارف أعلق أقول إيه..!) ومنهم اللي قال: أيوه بنعبد جسد مخلوق، وأيوه ربنا بيجوع وبيعطش زينا، وربنا بيجيله اكتئاب زينا (ودي بنت عالآسك هنا وغالبا هتشوف الجواب دا) -تجربة أخرى:  انا موجود على الآسك من 3 سنوات تقريبا، في الفترة دي اتكلمت مع مئات المسيحيين.  وشاف صفحتي آلاف المسيحيين. شافوا النص دا عندهم: "قال الرب لربي: اجلس عن يميني" فمنهم اللي عمل بلوك، ومنهم اللي ساب الموقع كله بعدما بعتّ له، ومنهم اللي شتم، ومنهم اللي قال لي: انا هسأل وأجاوبك. ثمّ؟ فصّ ملح وداب. ومنهم من قال: معندناش نصّ كدا اصلا، وبعدما تأكدت انه عندها. فصّ ملح وداب هي كمان. ومنهم من قال لي وجها لوجه: الرب هنا بيكلم نفسه ويقول لنفسه اجلس عن يميني. فضربت كف على كف..! -فالخلاصة:  الناس مش أغلبها عاوز الحق، ولا أغلبها بتفكر بالعقل، بيفكروا بالعاطفة، هنسيب أهلنا؟ هو كدا بابا وماما وعيلتي هيروحوا النار وانا الناصح اللي فيهم؟ هو ابونا اللي دارس الدين فضل عليه وانا اللي مش هفضل؟ -طيب الناس دي مش هتبقى مظلومة؟ لأ مفيش ظلم، عندهم عقل (يقدروا) يشغلوه ويفكروا في دينهم ودين غيرهم ويجتهدوا في طلب الحق. ومن اجتهد في طلب الحق وبذل فيه وسعه= سيجده ويُسلم لله ويدخل الجنة. أما من استحبّ الحياة الدنيا على الآخرة= فلا يلومنّ إلا نفسه.